ananddey/assamese-wiki-corpus huggingface dataset:
সৌন্দৰ্য প্ৰতিযোগিতা

সৌন্দৰ্য প্ৰতিযোগিতা (ইংৰাজী: Beauty pageant) হ’ল এনে এক প্ৰতিযোগিতা য’ত প্ৰতিযোগীসকলক বিভিন্ন শাৰীৰিক আৰু মানসিক গুণাগুণৰ ওপৰত ভিত্তি কৰি বিচাৰ আৰু স্থান নিৰ্ধাৰণ কৰা হয়। নাম অনুসৰি, সৌন্দৰ্য প্ৰতিযোগিতাসমূহে পৰম্পৰাগতভাৱে প্ৰতিযোগীৰ শাৰীৰিক আকৰ্ষণীয়তাৰ বিচাৰত গুৰুত্ব দিয়ে, কেতিয়াবা কেৱল ইয়াৰ ওপৰতে ভিত্তি কৰি; কিন্তু বেছিভাগ আধুনিক সৌন্দৰ্য প্ৰতিযোগিতাই এতিয়া প্ৰতিযোগীসকলক "আভ্যন্তৰীণ সৌন্দৰ্য"ৰ ওপৰত ভিত্তি কৰিও বিচাৰ কৰিবলৈ পৰিসৰ বৃদ্ধি কৰিছে—য’ত তেওঁলোকৰ ব্যক্তিত্ব, বুদ্ধিমত্তা, প্ৰতিভা, নৈতিক চৰিত্ৰ আৰু দান-বৰঙণি আদি ব্যক্তিগত বৈশিষ্ট্যসমূহ অন্তৰ্ভুক্ত থাকে। যদিও ইয়াক সাধাৰণতে মহিলাকেন্দ্ৰিক প্ৰতিযোগিতা হিচাপে গণ্য কৰা হয়, তথাপিও পুৰুষৰ সৌন্দৰ্য প্ৰতিযোগিতা আৰু শিশুসকলৰ বাবেও সৌন্দৰ্য প্ৰতিযোগিতা দেখা পোৱা যায়।

সৌন্দৰ্য প্ৰতিযোগিতা শব্দটোৱে মূলতঃ চাৰিটা প্ৰধান সৌন্দৰ্য প্ৰতিযোগিতাক বুজায়: মিছ ইউনিভাৰ্ছ, মিছ ৱৰ্ল্ড, মিছ ইণ্টাৰনেশ্যনেল আৰু মিছ আৰ্থ। বছৰি হাজাৰ হাজাৰ সৌন্দৰ্য প্ৰতিযোগিতা অনুষ্ঠিত হয়, কিন্তু এই চাৰিটা প্ৰতিযোগিতাক আটাইতকৈ মৰ্যাদাপূৰ্ণ বুলি গণ্য কৰা হয়, আৰু সংবাদ মাধ্যমত এইসমূহৰ ব্যাপক চৰ্চা তথা সম্প্ৰচাৰ কৰা হয়। একেবাৰে প্ৰথম আনুষ্ঠানিক সৌন্দৰ্য প্ৰতিযোগিতাসমূহ ১৯ শতিকাত অনুষ্ঠিত হৈছিল, যদিও অনুৰূপ অনানুষ্ঠানিক অনুষ্ঠানসমূহ অন্ততঃ উত্তৰ-ধ্ৰুপদী যুগৰে পৰা চলি আহিছে। আধুনিক সৌন্দৰ্য প্ৰতিযোগিতাসমূহ প্ৰথমে ২০ শতিকাৰ আৰম্ভণিতে প্ৰতিষ্ঠা কৰা হৈছিল আৰু ২০ শতিকাৰ মাজভাগত আন্তঃৰাষ্ট্ৰীয় প্ৰতিযোগিতাসমূহৰ প্ৰতিষ্ঠাৰ দ্বাৰা ইয়াৰ জনপ্ৰিয়তা বৃদ্ধি পাইছিল। ২১ শতিকাত এই প্ৰতিযোগিতাসমূহৰ সংস্কাৰে কেৱল শাৰীৰিক চেহেৰাৰ ওপৰত গুৰুত্ব দিয়াৰ পৰিৱৰ্তে অন্যান্য বৈশিষ্ট্যসমূহক অধিক গুৰুত্ব দিবলৈ আৰম্ভ কৰে।

সৌন্দৰ্য প্ৰতিযোগিতাসমূহ সাধাৰণতে বহুতৰপীয়া হয়, য’ত স্থানীয় প্ৰতিযোগিতাসমূহে ডাঙৰ প্ৰতিযোগিতাসমূহৰ বাবে প্ৰতিযোগী নিৰ্বাচন কৰে; উদাহৰণস্বৰূপে, আন্তঃৰাষ্ট্ৰীয় প্ৰতিযোগিতাসমূহৰ বাবে হাজাৰ হাজাৰ স্থানীয় প্ৰতিযোগিতা অনুষ্ঠিত হয়। প্ৰতিখন প্ৰতিযোগিতাৰ উদ্যোক্তাসকলে প্ৰতিযোগিতাৰ নিয়মসমূহ নিৰ্ধাৰণ কৰিব পাৰে, য’ত প্ৰতিযোগীৰ বয়সৰ সীমাও অন্তৰ্ভুক্ত থাকে। নিয়মানুসৰি প্ৰতিযোগীসকল অবিবাহিত হোৱাৰ লগতে তেওঁলোকৰ চৰিত্ৰ শুদ্ধ হোৱা, অপেশাদাৰী হোৱা আৰু অন্যান্য চৰ্তৰ উপৰিও প্ৰচাৰৰ বাবে উপলব্ধ হোৱাটো প্ৰয়োজনীয় হ’ব পাৰে। ইয়াৰ উপৰিও আনুষ্ঠানিক সাজ-পাৰ, সাতুৰিবলৈ ব্যৱহাৰ কৰা পোছাক, খেলৰ সাজ-পাৰ বা ডিজাইনাৰ কাপোৰৰ দৰে সাজ-পাৰৰ মানদণ্ডও নিৰ্ধাৰণ কৰিব পাৰে যাৰ ওপৰত প্ৰতিযোগীসকলক বিচাৰ কৰা হ’ব। সৌন্দৰ্য প্ৰতিযোগিতাসমূহৰ সম্ভাব্য পুৰস্কাৰসমূহৰ ভিতৰত খিতাপ, টিয়ৰা, মুকুট, চেছ, ফুলৰ থোপা, ৰাজদণ্ড, সঞ্চয় বণ্ড, জলপানি আৰু নগদ ধন অন্তৰ্ভুক্ত থাকিব পাৰে। সৌন্দৰ্য প্ৰতিযোগিতাৰ বিজয়ীক সাধাৰণতে মহিলাৰ ক্ষেত্ৰত 'বিউটি কুইন' আৰু পুৰুষৰ ক্ষেত্ৰত 'বিউটি কিং' বুলি কোৱা হয়। প্ৰতিযোগিতাৰ বিভাগসমূহৰ মাজত পাৰ্থক্য স্পষ্ট কৰিবলৈ প্ৰায়ে মিছ, মিচেছ বা এম এছ আৰু টিন (Teen) আদি খিতাপত ভাগ কৰা হয়। প্ৰতিযোগীসকলৰ স্থান নিৰ্ধাৰণক প্লেচমেণ্ট বুলি কোৱা হয়।

তথ্যসূত্ৰ

শ্ৰেণী:সৌন্দৰ্য প্ৰতিযোগিতা
৩০ এপ্ৰিল

ঘটনাৱলী

জন্ম

১৭৭৭ - কাৰ্ল ফ্ৰিডৰিখ গাউছ, জাৰ্মান গণিতজ্ঞ আৰু পদাৰ্থ-বিজ্ঞানী।
১৮৭০ - দাদাচাহেব ফাল্কে, ভাৰতীয় চলচ্চিত্ৰ পৰিচালক।
১৯১৬ - ক্লড শ্বেনন, আমেৰিকান গণিতজ্ঞ।
১৯২৭ - ফাটিমা বিবি, ভাৰতৰ উচ্চতম ন্যায়ালয়ৰ পূৰ্বৰ ন্যায়াধীশ।
১৯৩৭ - দিলীপ কুমাৰ দত্ত, অসমীয়া গণিতজ্ঞ, শিক্ষাবিদ আৰু লেখক।
১৯৪৯ - এণ্টনিও গুটেৰেছ, পৰ্তুগীজ কূটনীতিবিদ আৰু ৰাজনীতিজ্ঞ।
১৯৪৪ - সোণাল মানসিং, ভাৰতীয় শাস্ত্ৰীয় নৃত্য শিল্পী।
১৯৮৭ - ক্ৰিচ মৰিচ, দক্ষিণ আফ্ৰিকাৰ আন্তৰ্জাতিক ক্ৰিকেটাৰ।
১৯৮৭ - ৰোহিত শৰ্মা, ভাৰতীয় ক্ৰিকেটাৰ।
১৯৭৭- লাচিত গগৈ, ভাষাবিদ, সাহিত্যিক, কবি সমালোচক।

মৃত্যু

১৯৪২ - শৰৎ চন্দ্ৰ ৰায়, ভাৰতীয় পণ্ডিত।
১৯৪৫ - এডল্ফ হিটলাৰ, জাৰ্মানীৰ ৰাজনীতিবিদ তথা নাজী দলৰ নেতা।
২০২০ - ঋষি কাপুৰ, ভাৰতীয় অভিনেতা।
২০২০ - চুনী গোস্বামী, ভাৰতীয় ফুটবল খেলুৱৈ। (জন্ম: ১৫ জানুৱাৰী, ১৯৩৮)
২০২১ - ৰোহিত চাৰ্দানা, ভাৰতীয় বাতৰি সূত্ৰধাৰ, বাতৰি পৰিবেশক, সাংবাদিক তথা সম্পাদক। (জন্ম: ২২ ছেপ্টেম্বৰ, ১৯৭৯)

দিৱস

শিক্ষক দিৱস (পাৰাগুৱে)
শিশু দিৱস (মেক্সিকো)

তথ্য সংগ্ৰহ

বাহ্যিক সংযোগ

বিবিচি: এই দিনত
আভিয়ল

আভিয়ল (মালায়ালম: അവിയൽ, তামিল: அவியல்) হৈছে ভাৰতৰ কেৰালা আৰু তামিলনাডু ৰাজ্যত উৎপত্তি আৰু প্ৰচলিত এবিধ ভাৰতীয় খাদ্য। ই সাধাৰণতে পশ্চিম ঘাটত পোৱা ১৩ বিধ শাক-পাচলিৰ আৰু নাৰিকলেৰে প্ৰস্তুত কৰা, নাৰিকল তেল আৰু ধনীয়া পাতেৰে জুতি বৃদ্ধি কৰা এবিধ ডাঠ তৰকাৰী। আভিয়লক কেৰালাৰ মূল খাদ্যৰ এক অপৰিহাৰ্য অংশ হিচাপে গণ্য কৰা হয় আৰু দক্ষিণ ভাৰততো ইয়াক এক সুস্বাদু খাদ্য হিচাপে পৰিবেশন কৰা হয়।

দক্ষিণ ভাৰতৰ অন্য অঞ্চলৰ তুলনাত মধ্য ট্ৰেভানকোৰত আভিয়ল অলপ পাতলীয়াকৈ প্ৰস্তুত কৰা হয়।

উপাদানসমূহ

সাধাৰণতে আভিয়লত কেৱল সতেজ শাক-পাচলিহে ব্যৱহাৰ কৰা হয়। শেহতীয়াকৈ আভিয়ল প্ৰস্তুত কৰোতে ব্যৱহৃত সাধাৰণ শাক-পাচলিসমূহ হৈছে ওলকচু, ৰন্ধনযোগ্য কল, চাল কোমোৰা, গাজৰ, বীন, বেঙেনা, তিয়ঁহ, চজিনা, ধুন্দুলী আৰু পথৰুৱা মাহ আদি, আনহাতে কোজিকোড অঞ্চলত আভিয়ল প্ৰস্তুত কৰোতে তিতা কেৰেলাও ব্যৱহাৰ কৰা হয়। কোল্লাম অঞ্চলত আভিয়ল প্ৰস্তুত কৰোতে অন্যান্য শাক-পাচলিৰ লগতে বিলাহীও অন্তৰ্ভুক্ত কৰা হয়। কিছুমান লোকে দৈ সলনি কেঁচা আম বা তেতেলীৰ গুড়ি ব্যৱহাৰ কৰাটো পছন্দ কৰে। এই খাদ্যবিধ ডাঠ বা কিছু পাতলকৈও প্ৰস্তুত কৰা হয়। ইয়াক সাধাৰণতে ভাতৰ লগত তৰকাৰী হিচাপে খোৱা হয়। "আভিয়ল" শব্দটো 'উতলা' বা 'পানীত সিজোৱা' বুজাবলৈও ব্যৱহাৰ কৰা হয় — এই অৰ্থটো খাদ্যবিধ প্ৰস্তুত কৰা প্ৰণালী পৰাই উদ্ভৱ হৈছে।

শ্ৰুতি কাহিনী

পাণ্ডু ৰজাৰ দ্বিতীয় পুত্ৰ ভীমে নিৰ্বাসনৰ সময়ত আভিয়লৰ আৱিষ্কাৰ কৰা বুলি ধাৰণা কৰা হয়। কিংবদন্তি অনুসৰি বল্লভ (ভীমৰ অন্য নাম) যেতিয়া বিৰাটৰ পাকঘৰত ৰান্ধনীৰ দায়িত্ব গ্ৰহণ কৰিছিল তেতিয়া তেওঁ ৰান্ধিব নাজানিছিল। প্ৰথমতে তেওঁ কৰা এটা কাম আছিল বহুতো ভিন্ন শাক-পাচলি কাটি একেলগে উতলাই তাৰ ওপৰত কুটি লোৱা নাৰিকল দি দিছিল। এই পৌৰাণিক কাহিনীৰ প্ৰকাৰভেদো পোৱা যায়। বিৰাট ৰজাৰ কোনো বিশেষ অতিথিৰ বাবে খাদ্য পৰিবেশন কৰোতে ভীমে আভিয়ল প্ৰস্তুত কৰিছিল বুলি কোৱা হয়। সেই সময়ত কোনো নিৰ্দিষ্ট খাদ্য তৰকাৰী ৰান্ধিবলৈ ভীমৰ ওচৰত পৰ্যাপ্ত শাক-পাচলি নাছিল, গতিকে ভীমে যি শাক-পাচলি কাষত পালে সেইখিনিকে ব্যৱহাৰ কৰি এবিধ নতুন ব্যঞ্জন প্ৰস্তুত কৰিলে, সেই ব্যঞ্জনবিধেই আভিয়ল নামেৰে পৰিচিত হ’ল।

আন এক শ্ৰুতিকথা মতে কৌৰৱসকলে ভীমক হত্যা কৰাৰ প্ৰচেষ্টাৰ লগত আভিয়লক সম্পৰ্কিত কৰা হয়। এবাৰ কৌৰৱসকলে ভীমক বিষ খুৱাই অচেতন কৰি ৰছীৰে বান্ধি পানীত পেলাই দিয়ে। কৌৰৱসকলে ভীম পানীত উটি গৈ মৃত্যু হোৱা বুলি প্ৰচাৰ কৰিলে। শোকৰ দিন সমাপ্ত হোৱাৰ লগে লগে অন্ত্যেষ্টিক্ৰিয়াৰ ভোজৰ পৰিকল্পনা কৰি প্ৰস্তুতি আৰম্ভ কৰা হ’ল। আনহাতে নাগসকলে ভীমক পানীৰ পৰা উদ্ধাৰ কৰি দেহৰ বিষ নাশ কৰি ঘৰলৈ পঠিয়াই দিয়ে। ভীম ঘূৰি অহাৰ লগে লগে ভোজৰ প্ৰস্তুতি বাতিল কৰা হয়। কিন্তু এই সিদ্ধান্তত ভীম অসন্তুষ্ট হয় আৰু সকলো শাক-পাচলি মিহলাই এবিধ নতুন খাদ্য প্ৰস্তুত কৰে, যিটো পিছলৈ আভিয়ল নামেৰে জনপ্ৰিয় হৈ পৰে।

আন এটা জনপ্ৰিয় শ্ৰুতিকথা মতে কেৰালাৰ ট্ৰাভাংকুৰ ৰাজ্যৰ ৰজাই এবাৰ এটা বৃহৎ ভোজ অনুষ্ঠিত কৰিছিল। ৰাজ্যৰ সকলো প্ৰজা এই ভোজ খাবলৈ আহিছিল গতিকে তৰকাৰীৰ অভাৱ হৈছিল। কিন্তু পাকঘৰতো তৰকাৰী প্ৰস্তুত কৰিবলৈ পৰ্যাপ্ত শাক-পাচলি নাছিল। ৰজাই পাকঘৰলৈ গৈ দেখিলে যে শাক-পাচলিৰ বাকলি কটাৰ বাবে বহুত অপচয় হৈছে। ৰজাই ৰান্ধনীক এই বাকলিখিনিৰ লগত আন কিছুমান সামগ্ৰী মিহলাই তৰকাৰী প্ৰস্তুত কৰিবলৈ আদেশ দিলে আৰু এনেদৰেই আভিয়লৰ জন্ম হ’ল।

তথ্য সংগ্ৰহ

শ্ৰেণী:ৰন্ধনপ্ৰণালী
শ্ৰেণী:ভাৰতৰ ৰন্ধনশৈলী
নাগেশ্বৰ মন্দিৰ

নাগেশ্বৰ মন্দিৰ ভাৰতৰ গুজৰাট ৰাজ্যত অৱস্থিত হিন্দুসকলৰ এক অন্যতম ধৰ্মীয় পীঠস্থান। গুজৰাটৰ জামনগৰত অৱস্থিত এই মন্দিৰৰ শিৱলিংগক সমগ্ৰ ভাৰতৰ বিভিন্ন স্থানত অৱস্থিত দ্বাদশ জ্যোতিৰ্লিংগৰ অন্যতম বুলি বিবেচনা কৰা হয়। বিভিন্ন পৌৰাণিক আখ্যানেৰে এই মন্দিৰ ঐতিহাসিক কালৰে পৰা ভক্তসকলৰ বাবে আকৰ্ষণৰ থলী হৈ আহিছে। শিৱ উপাসক সকলে নাগেশ্বৰ মন্দিৰৰ জ্যোতিৰ্লিংগ দৰ্শন পৰম পবিত্ৰ বুলি গণ্য কৰে।

পুৰাণ বৰ্ণিত আখ্যান

শিৱ পুৰাণ অনুসৰি এই অঞ্চলত পুৰণি কালত দাৰুক নামেৰে এটি ৰাক্ষসে ৰাজত্ব কৰিছিল। দাৰুকৰ উৎপাতত নৰ-মনিচ সকলোৱে ত্ৰাহি মধুসূদন সুঁৱৰিব লগাত পৰিছিল। দাৰুকৰ পত্নী আছিল দাৰুকী। দাৰুকী দেৱী পাৰ্বতীৰ আৰাধিকা আছিল। পাৰ্বতীয়ে দাৰুকীৰ প্ৰতি সন্ত্তষ্ট হৈ তেওঁলোকে ৰাজত্ব কৰা অৰণ্য খনৰ নাম দাৰুকবন আখ্যা দিয়ে। লগতে এই আশীৰ্বাদ প্ৰদান কৰে যে দাৰুকীয়ে যলৈকে যাব দাৰুকবনো সেই স্থানলৈ গমন কৰিব। পৰৱৰ্তী সময়ত দেৱতাসকলে দাৰুকৰ ৰাজ্যত আক্ৰমণ কৰাত দাৰুকে নিজ পত্নীক পাৰ্বতীৰ বৰদান সুপ্ৰয়োগ কৰিবলৈ আদেশ দিয়ে। সেই হিচাপে দাৰুকী সাগৰতীৰলৈ পলায়ন কৰে আৰু দাৰুকবনো সেইঠাইলৈ গতি কৰে। নিৰাপদ ঠাইৰ পৰা দাৰুকে পুনৰ সকলোৰে ওপৰত অত্যাচাৰ আৰম্ভ কৰিবলৈ ধৰে। এবাৰ দাৰুকে সুপ্ৰিয় নামেৰে এজন লোক আৰু তেওঁৰ সহচৰসকলক অপহৰণ কৰি বন্দী কৰি ৰাখে। সুপ্ৰিয় আছিল মহাদেৱৰ পৰম আৰাধক। সুপ্ৰিয়ই বন্দীগৃহত অলপো বিচলিত নহৈ শিৱলিংগ স্থাপন কৰি মহাদেৱৰ স্ত্ততি আৰম্ভ কৰে। সুপ্ৰিয়ৰ প্ৰাৰ্থনাত সন্ত্তষ্ট হৈ মহাদেৱে দৰ্শন দিয়ে আৰু দাৰুকক বধ কৰিবলৈ সুপ্ৰিয়ক অস্ত্ৰ প্ৰদান কৰে। মহাদেৱৰ বৰদানেৰে ধন্য হৈ সুপ্ৰিয়ই দাৰুকক বধ কৰিবলৈ সক্ষম হয়। ইয়াৰ পিছত সুপ্ৰিয়ই মহাদেৱক সেই স্থানতে বিৰাজমান হৈ থাকিবলৈ অনুৰোধ কৰাত মহাদেৱে নিজ জ্যোতিৰে জ্যোতিৰ্লিংগ স্থাপন কৰি নিজ ভক্তৰ মনোকামনা পূৰণ কৰে। এই মন্দিৰত মহাদেৱক নাগেশ্বৰ অৰ্থাৎ নাগ (সাপ)ৰ ঈশ্বৰ ৰূপত পূজা কৰা হয়। দেৱী পাৰ্বতী এই স্থানত নাগেশ্বৰী ৰূপেৰে বিৰাজি আছে বুলি ভক্ত সকলে বিশ্বাস কৰে।

অৱস্থিতি সম্পৰ্কে মতবিৰোধ

নাগেশ্বৰ জ্যোতিৰ্লিংগৰ প্ৰকৃত অৱস্থিতিক লৈ ভক্তসকলৰ মাজত যথেষ্ট মতবিৰোধ থকা দেখা যায়। পৌৰাণিক আখ্যান বৰ্ণিত সেই দাৰুকবনৰ প্ৰকৃততে কোন স্থানত আছিল সেয়া সঠিক ভাবে জনাৰ উপায় নাই। একাংশই নাগেশ্বৰ মন্দিৰৰ বৰ্তমান স্থান গুজৰাটৰ বিৰোধ কৰি কব খোজে যে মহাকাব্যত বৰ্ণিত দ্বাৰকাবণকে একাংশই দাৰুকবণ আখ্যাদি নাগেশ্বৰ মন্দিৰৰ স্থান গুজৰাট বুলি বিভ্ৰান্ত কৰিছে। পৌৰাণিক আখ্যান সমূহত দ্বাৰকাধিপতি শ্ৰীকৃষ্ণই সোমনাথ মন্দিৰৰ উপাসনা কৰাৰ কথা জনা যায় যদিও নাগেশ্বৰ মন্দিৰৰ দ্বাৰকা (বা গুজৰাটত) অৱস্থিতি সম্পৰ্কে কোনো বৰ্ণিত আখ্যান নাই। তেওঁলোকে ক’ব খোজে যে দাৰুকবণ শব্দটো প্ৰকৃততে দাৰু-বণ (বা দেৱদাৰু গছৰে পৰিপূৰ্ণ বননি) শব্দৰ পৰাহে আহিছে। সেই হিচাপে গুজৰাটত দাৰুকবন আছিল বুলি কোনোপধ্যে কল্পনা কৰিব নোৱাৰি। কাৰণ দেৱদাৰু গছৰ আধিক্য গুজৰাট অঞ্চলত দেখা পোৱা নাযায়। দেৱদাৰু গছৰে পৰিপূৰ্ণ দাৰুকবনৰ ভিত্তিত তেওঁলোকে নাগেশ্বৰ জ্যোতিৰ্লিংগৰ প্ৰকৃত অৱস্থান হিমালয়ৰ পাদদেশৰ উত্তৰাঞ্চলত বুলিহে মতপোষণ কৰে। উত্তৰাঞ্চলত অৱস্থিত যোগেশ্বৰ মন্দিৰহে প্ৰকৃত নাগেশ্বৰ জ্যোতিৰ্লিংগ বুলি একাংশই দাবী উত্থাপন কৰি আহিছে।

তথ্য সংগ্ৰহ

বাহ্যিক সংযোগ

.

শ্ৰেণী:ভাৰতৰ ধৰ্মীয় স্থান
শ্ৰেণী:হিন্দুধৰ্মৰ মঠ-মন্দিৰ
শ্ৰেণী:গুজৰাট
বেঞ্জামিন ফ্ৰেংকলিন

বেঞ্জামিন ফ্ৰেংকলিন (; ১৭০৬–১৭৯০) আছিল আমেৰিকা যুক্তৰাষ্ট্ৰৰ প্ৰতিষ্ঠাপকসকলৰ এজন। তেওঁ এজন লেখক, প্ৰকাশক, ৰাজনৈতিক দাৰ্শনিক, ৰাজনীতিবিদৰ লগতে বিজ্ঞানী আৰু উদ্ভাৱকো আছিল। এজন বিজ্ঞানী হিচাপে তেওঁক বিদ্যুৎ সম্পৰ্কীয় আৱিষ্কাৰ আৰু তত্ত্বৰ বাবে জনা যায়। এজন উদ্ভাৱক হিচাপে তেওঁ অন্যান্য উদ্ভাৱনাৰ লগতে লাইটনিং ৰড, বাইফোকেল আৰু ফ্ৰেংকলিন ষ্টোভৰ উদ্ভাৱন কৰিছিল। তেওঁ লাইব্ৰেৰী কোম্পানী, ফিলাডেলফিয়াৰ প্ৰথম অগ্নি নিৰ্বাপক বিভাগ আৰু পেনচিলভেনিয়া বিশ্ববিদ্যালয় আদি বহুতো নাগৰিক সংগঠন প্ৰতিষ্ঠা কৰিছিল।

উদ্ধৃতিসমূহ

মুৰ্খই আশ্চৰ্য প্ৰকাশ কৰে আৰু জ্ঞানীয়ে প্ৰশ্ন কৰে।
সময় অমূল্য ধন।
সন্তুষ্টিবোধ হৈছে অজ্ঞতাৰ কন্যা।
পৰিশ্ৰম হৈছে সৌভাগ্যৰ জননী।
যি মানুহৰ ধৈৰ্য শক্তি আছে, তেওঁৰ অসাধ্য একো নাই।
জীৱনৰ লগেলগেই শিক্ষা আৰম্ভ হয়।
পাৰিলে সৎকথাৰ আলোচনা কৰিবা, নহ'লে মনে মনে থাকিবা।
আইন অতি উদাৰ হ'লে লোকে তাক নামানে আৰু অতি কঠোৰ হ'লে কাচিৎহে তাৰ প্ৰয়োগ হয়।
সহজ উদাহৰণেই হ’ল সৰ্বোত্তম উপদেশ।
“সৰু সৰু খৰচৰ ক্ষেত্ৰতো সাৱধান হওক।”
“শিকিবলৈ ইচ্ছা থাকিলে শিক্ষক সকলো ঠাইতে পোৱা যায়।”
“সততা হৈছে সৰ্বশ্ৰেষ্ঠ নীতি।”
“ক্ৰোধত আৰম্ভ হোৱা সকলো কাম লাজত শেষ হয়।”

উৎস

বাহ্যিক সংযোগ

The Papers of Benjamin Franklin - Sponsored by The American Philosophical Society and Yale University, Digital Edition by The Packard Humanities Institute.
The Papers of Benjamin Franklin — The Papers of Benjamin Franklin available via founders.archives.gov.
US State Department – Benjamin Franklin: First American Diplomat (Internet Archive Date: 2009-11-30)
Ben Franklin at PBS
Finding Franklin: A Resource Guide, Library of Congress (Internet Archive Date: 2014-05-04)
Benjamin Franklin's autobiography:
HTML version at The Electric Ben Franklin
Project Gutenberg edition
Harvard Classics edition
Poor Richard's Almanac at The Library of Congress (Internet Archive Date: 2007-11-14)
1733 (Internet Archive Date: 2007-11-16)
1734 (Internet Archive Date: 2007-11-16)
1735 (Internet Archive Date: 2007-11-16)
1736 (Internet Archive Date: 2007-11-14)
1737 (Internet Archive Date: 2007-11-16)
1738 (Internet Archive Date: 2007-11-14)
1739 (Internet Archive Date: 2007-11-16)
1742 (Internet Archive Date: 2007-11-16)
1753 (Internet Archive Date: 2007-11-16)
1758 (Internet Archive Date: 2007-11-16)
Poor Richard's Almanac (1733-1758) (Internet Archive Date: 2007-07-13)
Benjamin Franklin: A Documentary History by J. A. Leo Lemay (Internet Archive Date: 2012-05-02)
Portrait of Benjamin Franklin (PD) (Internet Archive Date: 2008-09-21)
Large version (Internet Archive Date: 2008-09-15)
Benjamin Franklin Motivational Quotes (long in-context quotes)
Benjamin Franklin Religious Quotes (long in-context quotes) (Internet Archive Date: 2008-04-17)
Benjamin Franklin quotes on the website of Kevin Stilley, Vice President of Finance at Criswell College
Text of Franklin's "Proposals Relating to the Education of Youth in Pensilvania, Philadelphia, 1749" (Internet Archive Date: 2018-10-23)
Facsimile of "Proposals"
Category:আমেৰিকা যুক্তৰাষ্ট্ৰৰ ব্যক্তি
Category:ৰাজনীতিবিদ
Category:দাৰ্শনিক
Category:বিজ্ঞানী
Category:উদ্ভাৱক
Category:লেখক
Category:মৃত ব্যক্তি
হাইদাং গীত

হাইদাং গীত হ'ল সোণোৱাল কছাৰীসকলৰ মাজত প্ৰচলিত এক প্ৰকাৰৰ গীত, যি হাইদাং উৎসৱৰ লগত জড়িত। এই গীতৰ ভাষা মিহলি আৰু অনিয়মিত অসমীয়া বুলি ক'ব পাৰি। গীতবিলাক ধৰ্মমূলক। এনে গীতসমূহত পোনতেই নাৰায়ণ, অগ্নিনাৰায়ণলৈ নমস্কাৰ কৰা হয়। তাৰ পিছত পৃথিৱী, আকাশ, চাৰি মুঠি জীৱৰ সৃষ্টিৰ বৰ্ণনা কৰা হৈছে। ইয়াত বিৰিং ৰজা আদি কেইজনমান দেৱতাৰ কথা উল্লেখো আছে। ইয়াৰ শাঁহত এটি কাহিনী সোমাই থকা যেন লাগে— সৰু সৰু ৰজা লগত লৈ নৰে ৰজাই নাও-ব'ঠাৰে ৰণৰ সাজেৰে গৈ ৰূপী, কুৰূপী দুই ভনীৰ ঘৰত ভাৰ শোধাইছে, আৰু ৰূপীক বিয়া কৰাই ঘৰলৈ আনিছে।

সোণোৱাল কছাৰীসকলে চ'ত মাহত অনুষ্ঠিত 'বাইথ পূজা'ত 'হাইদাং গীত' বাদ্যযন্ত্ৰসহ পৰিৱেশ কৰে। এই গীত অসমীয়াত ৰচিত। প্ৰচলিত পৰম্পৰামতে সাতদিন-সাতৰাতি আবৃত্তি কৰিলেহে এই গীত শেষ হয়। এই গীতত জগৎসৃষ্টি আৰু শিৱাদি দেৱতাসৱৰ জন্ম-বৃত্তান্ত পোৱা যায়। গতিকে এনে গীতক পুৰাণগত মালিতা আখ্যা দিব পাৰি। সোণোৱালসকলৰ মাজত প্ৰচলিত পৰম্পৰাগত বিশ্বাসমতে হাইদাংগীত আবৃত্তি কৰিলে বৰষুণ হয়।

পৰিভাষা

'হাইদাং' শব্দৰ হা মানে “মাটি” বা “পৃথিৱী”, ই মানে “সৃষ্টি”, আৰু দাং মানে “গীত”, অৰ্থাৎ পৃথিৱী সৃষ্টিৰ গীত।

গীত

হাইদাং-গীতৰ উদাহৰণ স্বৰূপে তলত দুটি স্তৱক দিয়া হ'ল; যেনে :

হা - অ - হা - অ - হা - অ - হা - অ

হা - ইয়হ নমো নাৰায়ণ। হা ইয়হ পৃথিৱী হেনো সৃজইছে।

হা - ইয়হ প্ৰকাশ হেনো সৃজইছে। হা ইয়হ আকাশ হেনো সৃজইছে॥

হা - ইয়হ আকাশ হেনো সৃজইছে। হা ইয়হ নিমখ হেনো পাতইছে। ...

ইয়ই কেৰক কেৰক হেনো কেৰইছে।

ইয়ই কেৰক কেৰক হেনো কেৰইছে। ...

হা ইয়হ ডাঙৰ ডাঙৰ কোন ডাঙৰ?

হা ইয়হ দেৱৰ ডাঙৰ খিৰিং ৰাজ জে।

হা ইয়হ দেৱী ডাঙৰ কোন ডাঙৰ?

হা ইয়হ দেৱী ডাঙৰ ভূৰুলী - হাবুকী। ..

লৌ লৌ শিমলু চলৌ লাই।

এহেই খিৰিং ৰজা দেউতাক আনইছোং।

এনেই বায়ু ৰজা দেউতাক আনইছোং। ...

লৌ লৌ শিমলু চলৌ লাই।

এহেই গীতৰ শিমলু শোধাইছোং॥...

এহেই সকলো দায়-দোষ একে ঠাই।

এহেই জামুকৰ খুটাতে দিছোং ঠাই। ...

আৰু চাওক

হাইদাং উৎসৱ

তথ্য সংগ্ৰহ

শ্ৰেণী:অসমৰ লোকগীত
শ্ৰেণী:লোকসাহিত্য
মাদাৰ টেৰেছা

|
মাদাৰ টেৰেছা এগৰাকী কেথ'লিক খ্ৰীষ্টান পন্থীয় নান (nun) আছিল। তেখেত মূলতঃ এলবেনিয়ান জাতিৰ ব্যক্তি পাছলৈ এখেতে ভাৰতীয় নাগৰিকত্ব গ্ৰহণ কৰিছিল। এখেতে ১৯৫০ চনত কলিকতাত 'মিছনেৰীজ অফ চেৰিটি' স্থাপন কৰিছিল। ১৯৫০ চনৰপৰা 'মিছনেৰীজ অফ্‌ চেৰিটি'ৰ জৰিয়তে এখেতে দুখীয়া, অনাথ, ৰোগী আৰু মৃত্যুমুখী মানুহৰ সহায়ৰ বাবে কাম কৰিছিল। ভাৰতত এই কামৰ ভেঁটি স্থাপন হ'লেও পাছলৈ 'মিছনেৰীজ অফ্‌ চেৰিটি'ৰ কাম-কাজ সমগ্ৰ বিশ্বলৈ বিয়পি পৰে আৰু বৰ্তমান সমগ্ৰ পৃথিৱীত চাৰি হেজাৰতকৈও অধিক নানে ’মিছনাৰীজ অৱ চেৰিটিৰ সেৱা আগবঢ়াই আছে৷। পোপ জন পল দ্বিতীয়-ই এখেতক মৃত্যুৰ পাছত 'কলিকতাৰ স্বৰ্গীয় টেৰেছা' (Blessed Teresa of Calcutta) সন্মানেৰে বিভূষিত কৰি “সন্ত’’ৰ সন্মান যাচে৷। ১৯৭৯ চনত তেওঁলৈ আগবঢ়োৱা হয় শান্তিৰ নোবেল বঁটা৷ ১৯৮০ চনত ভাৰত চৰকাৰে ভাৰত ৰত্ন সন্মানেৰে বিভূষিত কৰে৷
যদি সুখী হ'ব বিচৰা, তেনেহ'লে ক্ষমা কৰিবলৈ শিকা।
এই পৃথিৱীত খাদ্যৰ প্ৰতি মানুহৰ যিমান ক্ষুধা আছে, তাতোকৈ বহু বেছি গুণে ক্ষুধা আছে প্ৰেমৰ প্ৰতি।
বিশ্বৰ বাবে প্ৰয়োজনীয় খাদ্য, আশ্ৰয়, মৰম-স্নেহ আৰু প্ৰাৰ্থনাই শান্তি আৰু ঐক্যৰ বান্ধোন৷
মই অকলে পৃথিৱীখন সলাব নোৱাৰোঁ, কিন্তু পানীত এটা শিলগুটি দলিয়াই বহুতো তৰঙ্গৰ সৃষ্টি কৰিব পাৰোঁ।
কিবা নহয় কিবা প্ৰকাৰে আমি সকলোৱেই প্ৰতিবন্ধী৷ কাৰোবাৰ ক্ষেত্ৰত এইটো বাহিৰৰ পৰা দেখা যায়, কাৰোবাৰ ক্ষেত্ৰত ভিতৰৰ পৰা৷
ঈশ্বৰক ভালপোৱাটোৱেই সকলো নহয়, যদিহে মই প্ৰতিবেশীক ভাল নাপাওঁ৷ ছেইণ্ট জনে কৈছে যে প্ৰতিবেশীক ভাল নাপাই আমি যদি কওঁ ঈশ্বৰক ভাল পাওঁ বুলি, তেনেহ’লে আমি মিছলীয়া৷ এইটো কেনেকৈ সম্ভৱ যে আমি ঈশ্বৰক ভাল পাওঁ, অথচ প্ৰতিবেশীক ভাল নাপাওঁ- যিসকলক আমি সদায় দেখোঁ, যাক আমি স্পৰ্শ কৰিব পাৰোঁ, যিসকলৰ কাষতে আমি বাস কৰোঁ?
তুমি যদি নিঃস্বাৰ্থভাৱে কিবা ভাল কাম কৰি আছা, মানুহে তেতিয়াও তোমাৰ কামত স্বাৰ্থৰ গোন্ধ পাব। তথাপিও ভাল কাম কৰিবলৈ নেৰিবা।
সততা আৰু স্পষ্টবাদিতাৰ বাবে বহু সময়ত তুমি হয়তো আঘাত পাবা, তথাপিও সৎ আৰু স্পষ্টবাদী হ'বা।

মাদাৰ টেৰেছাৰ বিষয়ে

উৎস

বাহ্যিক সংযোগ

Mother Teresa of Calcutta , India – Official Site
Missionaries of Charity Brothers (Active Branch)
Mother Teresa and her patron saint, St. Therese of Lisieux
Mother Teresa Memorial Page
Nobel Laureate Biography (Nobel Foundation)
The TIME 100: The Most Important People of the Century – Mother Teresa
Missionaries of Charity Fathers (MC Fathers / MC Priests) – Official Website: Biography of Mother Teresa
Mother Teresa's Crisis of Faith (TIME.com)
Speech at National Prayer Breakfast, Washington, D.C. (3 February 1994)
Peggy Noonan, "Still, Small Voice," Crisis, (1 February 1998) (account of the National Prayer Breakfast speech)

Missionaries of Charity Active and Contemplative Sisters with U.S. contact information (CMSWR member page)
India to give Mother Teresa state funeral, at CNN (6 September 1997)
"Mommie Dearest" by Christopher Hitchens, in Slate (20 October 2003)
"Mother Teresa, John Paul II, and the Fast-Track Saints" (22 October 2007) by Michael Parenti, at CommonDreams.org,

Famous Mother Teresa Quotes with Meaning
Category:ভাৰতৰ ব্যক্তি
Category:সমাজকৰ্মী
শ্ৰেণী:শান্তিৰ ন'বেল বঁটা বিজয়ী
শ্ৰেণী:নাৰী
শ্ৰেণী:ভাৰত ৰত্ন বঁটা বিজয়ী
শ্ৰেণী:মৃত ব্যক্তি
ৰাধা বালাকৃষ্ণন

ৰাধা বালাকৃষ্ণন হৈছে এগৰাকী ভাৰতীয় পদাৰ্থ বিজ্ঞানী। তেখেতে চেন্নাইস্থিত গাণিতিক বিজ্ঞানৰ প্ৰতিষ্ঠানত কাম কৰিছিল। তেখেতৰ গৱেষণাক্ষেত্ৰখন অৰৈখিক বলবিদ্যা আৰু পদাৰ্থ বিজ্ঞানত প্ৰয়োগৰ লগত জড়িত। অৰৈখিক বলবিদ্যা (Nonlinear Dynamics)-ৰ ক্ষেত্ৰখনত তেখেত এগৰাকী অগ্ৰগণ্য বিজ্ঞানী।

কৰ্মজীৱন

১৯৮০ৰ দশকত, বালাকৃষ্ণন ভাৰতলৈ ঘূৰি আহে। তেখেতে মাদ্ৰাছ বিশ্ববিদ্যালয়ৰ তাত্ত্বিক পদাৰ্থবিজ্ঞানৰ বিভাগত কৰ্মৰত হয়। সেইটো প্ৰতিষ্ঠানত তেখেতে গৱেষণা সহযোগী হিচাপে কাৰ্যনিৰ্বাহ কৰে। ১৯৮৭ চনত তেখেতে চেন্নাইৰ গাণিতিক বিজ্ঞান প্ৰতিষ্ঠানত যোগদান কৰে। ২০০৪ চনত তেখেতে কৰ্মজীৱনৰ পৰা অৱসৰ লয়। তাৰপাছৰ পৰা তেখেতে এগৰাকী এমিৰেটাছ বিজ্ঞানী হিচাপে বৈজ্ঞানিক আৰু ঔদ্যোগিক গৱেষণাত,(C.S.I.R.)ত নিজৰ গৱেষণা-কাৰ্য চলাই যায়।

বঁটা আৰু সন্মান

১৯৯০ চনৰ পৰাই বালাকৃষ্ণনে অৰৈখিকতা আৰু বক্ৰৰেখা তথা পৃষ্ঠৰ অৱকলন জ্যামিতিৰ মাজৰ গভীৰ সম্পৰ্কৰ বিষয়ে গৱেষণা কৰি আহিছে। ১৯৯৯ চনত তেখেতে "তামিলনাডু বিজ্ঞানী বঁটা" লাভ কৰ। ভৌতিক বিজ্ঞানৰ ক্ষেত্ৰখনলৈ আগবঢ়োৱা উল্লেখনীয় বৰঙনিৰ বাবে তেখেতলৈ এই বঁটাটি আগবঢ়োৱা হয়। ২০০৫ চনত তেখেতে ভাৰতীয় ৰাষ্ট্ৰীয় বিজ্ঞান একাডেমীৰ "প্ৰফেছাৰ দৰ্শন ৰংগনাথন স্মাৰক বক্তৃতা বঁটা" লাভ কৰে। অৰৈখিক বলবিজ্ঞানৰ ক্ষেত্ৰখনলৈ আগবঢ়োৱা মৌলিক অৰিহণাৰ বাবে তেখেতলৈ এই বঁটা আগবঢ়োৱা হয়। ৰাধা বালাকৃষ্ণনক এই ক্ষেত্ৰৰ এগৰাকী অগ্ৰদূত বুলি গণ্য কৰা হয়।

তথ্যসংগ্ৰহ

বাহ্যিক সংযোগ

চেন্নাইৰ গাণিতিক বিজ্ঞান প্ৰতিষ্ঠানৰ ৱেবছাইটত ৰাধা বালাকৃষ্ণন

শ্ৰেণী:ভাৰতৰ ব্যক্তি
শ্ৰেণী:ভাৰতীয় মহিলা পদাৰ্থ বিজ্ঞানী
শ্ৰেণী:ভাৰতীয় পদাৰ্থ বিজ্ঞানী
শ্ৰেণী:জীৱিত ব্যক্তি
শ্ৰেণী:বিংশ শতিকাৰ ভাৰতীয় মহিলা বিজ্ঞানী
অলকা য়াগনিক

অলকা য়াগনিক (; জন্ম: ২০ মাৰ্চ ১৯৬৬) এগৰাকী ভাৰতীয় নেপথ্য গায়িকা। তাই তিনি দশকৰ বেছি সময় ধৰি ভাৰতীয় চলচ্চিত্ৰৰ বিখ্যাত গায়িকা। মহিলা নেপথ্য গায়িকাৰ বিভাগত তাই একমাত্ৰ মনোনীত প্ৰাৰ্থী হোৱাৰ সুনাম অৰ্জন কৰিছে, ১৯৯৪ চনত তাইৰ তিনিটা একক মনোনয় আছিল আৰু চতুৰ্থটো ইলা অৰুণৰ লগত আছিল। তাই শ্ৰেষ্ঠ মহিলা নেপথ্য কণ্ঠশিল্পীৰ বাবে দুবাৰকৈ ৰাষ্ট্ৰীয় চলচ্চিত্ৰ বঁটা লাভ কৰিছে। ফিল্মফেয়াৰ বঁটাত, ৩৬টা মনোনয়নৰ ৰেকৰ্ডৰ পৰা সাতবাৰ পুৰস্কাৰ পাইছে। তাই এজনী অন্যতম মহিলা নেপথ্য গায়িকা যিয়ে বলিউডত সৰ্বাধিক সংখ্যক মহিলা-একক গীত গাইছে।

প্ৰাথমিক জীৱন

তাইৰ দেউতাকৰ নাম 'ধৰ্মেন্দ্ৰ শংকৰ'। তাইৰ মাক 'শুভা', আছিল ভাৰতীয় শাস্ত্ৰীয় সংগীতৰ গায়িকা। ১৯৭২ চনত ছয় বছৰ বয়সত তাই কলকাতাৰ আকাশবাণী (অল ইণ্ডিয়া ৰেডিঅ')-ৰ বাবে গীত গোৱা আৰম্ভ কৰিছিল। তাই মাকৰ উপৰিও কল্যাণজী-আনন্দজী আৰু লক্ষ্মীকান্ত-প্যাৰেলালৰ পৰা গীত শিকিছিল। তাই লতা মঙ্গেশকৰক তাইৰ অনুপ্ৰেৰণা হিচাপে স্বীকাৰ কৰিছে,
চন
নাম
মন্তব্য
চেনেল
টোকা
১৯৯২
'চপনে ছাজন কে'
য়াগনিক উপ-গায়ক কুমাৰ চানুৰ লগত স্বপ্নে সাজন কে ইনা গীত 'ইয়ে দুয়া হেয় মেৰি' ছবিতো প্ৰশংসা কৰিছিল।

২০০৬
' ছা-ৰে-গা-মা-পা লিল চেম্প'
এই শ্ব’ৰে তেওঁ প্ৰথম টেলিভিচন অভিষেক কৰিছিল।
জী টিভি

২০১৪
'কমেডী নাইটচ ৱিথ কপিল'
২৫ মে ২০১৪-ত তেওঁ জনপ্ৰিয় টিভি শ্ব’ কমেডি নাইটচ ৱিথ কপিলৰ বাবে কুমাৰ চানুৰ লগত বিশেষ অতিথি হিচাপে উপস্থিত হৈছিল।

'ছা-ৰে-গা-মা-পা লি’ল চেম্প'
তেওঁ প্ৰথম মৌচুম বিচাৰক হিচাপে ছা-ৰে-গা-মা-পা লি’ল চেম্পচ কৰিছিল আৰু পঞ্চম মৌচুমত মহা গুৰু হিচাপে (আগৰ ২ মৌচুমতো) আছিল।
জী টিভি

২০১৬
'বালাজী ঘৰ পৰ হেঁ! '
২০১৬ চনৰ নভেম্বৰত, তেওঁ এটা হিন্দী কমেডি ছিৰিয়াল ভাবিজী ঘৰ পৰ হেয় হাজিৰ! কুমাৰ চানুৰ লগত বিশেষ এক ঘণ্টা পৰ্ব।
আেণ্ড টিভি

২০১৭
'ইয়ে ৰিচতা কে কেহলাতা হেঁ'
য়াগনিক হিন্দী ছিৰিয়ালত 'ইয়ে ৰিচতা কে কেহলতা হেয়' অহাৰ অতিথি উপস্থাপন কৰিছিল।
ষ্টাৰ প্লাছ

' ছা-ৰে-গা-মা-পা লি’ল চেম্প'
তেওঁ তেওঁৰ সহশিল্পী উদিত নাৰায়ণৰ লগত আহিছিল আৰু ৯০ ৰ দহকৰ বহু ডুৱেটচৰ গীত গাইছিল।
জী টিভি

২০১৮
' ইণ্ডিয়ান আইডল '
তেওঁ সহশিল্পী কুমাৰ চানুৰ লগত ইণ্ডিয়ান আইডলৰ দশম মৌচুমত উপস্থিত হয়।
ছোনি এণ্টাৰটেণ্টমেন টেলিভিচন

২০১৯
'দি কপিল শৰ্মা শ্ব’'
তেওঁ তেওঁৰ শ্ব’ 'ছুপাৰ ষ্টাৰ ছিঙ্গাৰ' প্ৰচাৰৰ বাবে অইন দুজন বিচাৰকৰ লগত দে কপিল শৰ্মা শ্ব’ত উপস্থিত হৈছিল।

'ছুপাৰ ষ্টাৰ চিঙ্গাৰ'
২০১৯ চনত, তেওঁ ছুপাৰ ষ্টাৰ ছিঙ্গাৰত ছোনি টিভিত বিচাৰক হিচাপত উপস্থিত হৈছিল।

তেওঁ ষ্টাৰ ভয়েচ অফ ইণ্ডিয়াৰ বিচাৰক হিচাপত উপস্থিত হৈছিল।

তথ্যসূত্ৰ

বহিঃসংযোগ

শ্ৰেণী:ভাৰতৰ ব্যক্তি
শ্ৰেণী:ভাৰতীয় কণ্ঠশিল্পী
শ্ৰেণী:ফিল্মফেয়াৰ বঁটা বিজয়ী
শ্ৰেণী:শ্ৰেষ্ঠ মহিলা নেপথ্য কণ্ঠশিল্পীৰ ৰাষ্ট্ৰীয় চলচ্চিত্ৰ বঁটা বিজয়ী
দাগ (চলচ্চিত্ৰ)

দাগ ২০০১ চনত মুক্তি লাভ কৰা এখন ৰোমাণ্টিক ৰহস্যধৰ্মী ছবি। বিশিষ্ট পৰিচালক মুনিন বৰুৱাই চলচ্চিত্ৰখন পৰিচালনা কৰিছিল আৰু প্ৰযোজনা কৰিছিল নীলোৎপল চৌধুৰীয়ে। সংগীত পৰিচালনা আছিল জুবিন গাৰ্গৰ। ছবিখনৰ মুখ্য ভূমিকাত অভিনয় কৰিছিল তপন দাস, যতীন বৰা, অনুৰূপা পাঠক আৰু বিষ্ণু খাৰঘৰীয়াই।

কাহিনীৰ সাৰাংশ

দুই ভাতৃয়ে নজনাকৈ একেগৰাকী ছোৱালীৰ প্ৰেমত পৰে আৰু তাৰ পিছতেই বিভিন্ন ঘাত-প্ৰতিঘাত আৰু প্ৰতিশোধৰ মাজেৰে ছবিখনৰ কাহিনীভাগ আগবাঢ়ে। অৱশেষত জ্যেষ্ঠ ভাতৃয়ে কনিষ্ঠ ভাতৃৰ বাবে নিজকে ত্যাগ কৰে।

অভিনয়ত

তপন দাস - ৰোহিত বৰুৱা / ৰাজু
যতীন বৰা - ৰাহুল বৰুৱা
অনুৰূপা পাঠক - বাসৱী
বিষ্ণু খাৰঘৰীয়া - ললিত
প্ৰাঞ্জল শইকীয়া
মৃদুলা বৰুৱা
নিপন গোস্বামী
পূৰ্ণিমা শইকীয়া
অৰুণ নাথ
অৰুণ হাজৰিকা
চেতনা দাস

সংগীত

জুবিন গাৰ্গে চলচ্চিত্ৰখনৰ সংগীত পৰিচালনা কৰিছিল। গীত লিখিছিল জুবিন গাৰ্গ আৰু দিগন্ত ভাৰতীয়ে। গীতসমূহত কণ্ঠদান কৰিছিল জুবিন গাৰ্গ, শাশ্বতী ফুকন, ৰূপজ্যোতি দেৱী, মহালক্ষ্মী আয়াৰ, জংকী বৰঠাকুৰ আৰু দিগন্ত ভাৰতীয়ে। ছবিখনৰ গীতসমূহ চিৰসেউজ আৰু এতিয়াও যথেষ্ট জনপ্ৰিয়।

বলীউডৰ কণ্ঠশিল্পী ৰাগেশ্বৰীক প্ৰথমতে "যেনি যাবা সোণ" পৰিবেশন কৰাৰ সুযোগ দিয়া হৈছিল, যিটো গীতত তেওঁৰ প্ৰথম অসমীয়া গীত হ'লহেঁতেন। কিন্তু বেলৰ পক্ষাঘাত ধৰা পৰাৰ পিছত তাই এই প্ৰস্তাৱ নাকচ কৰিবলগীয়া হৈছিল, যাৰ ফলত তাইৰ মুখৰ বাওঁফালটো পক্ষাঘাতগ্ৰস্ত হৈ পৰিছিল আৰু কথাবোৰ ম্লান হৈ পৰিছিল। অৱশেষত মহালক্ষ্মী আয়াৰে ৰাগেশ্বৰীৰ পৰা এই ভূমিকা গ্ৰহণ কৰে৷ "মায়াবিনী" গীতটোৰ পটভূমি কণ্ঠদান প্ৰদান কৰিছিল, যিটো গীতৰ ঠাইত পিছলৈ একে কাৰণতে জংকী বৰঠাকুৰক লৈছিল।

জুবিন গাৰ্গ আৰু দিগন্ত ভাৰতীয়ে একেলগে গোৱা প্ৰথমটো গীতক প্ৰতিনিধিত্ব কৰাৰ বাবে "মনলে উভতি আহে ল'ৰালি" ট্ৰেকটো তাৎপৰ্যপূৰ্ণ, য'ত দিগন্তই এই ছবিখনৰ নেপথ্য কণ্ঠশিল্পী হিচাপে আত্মপ্ৰকাশ কৰিছিল।

টোকাসমূহ
ট্ৰেক ৮ আৰু ৯ হৈছে "বোনাচ ট্ৰেক" আৰু বোলছবিখনত প্ৰদৰ্শিত হোৱা নাছিল।

তথ্যসূত্ৰ

বাহ্যিক সংযোগ

গীত সংকলন ৱেবচাইটত দাগ ছবিৰ গীত

দাগ ছবিৰ গীতৰ অডিঅ'

শ্ৰেণী:অসমীয়া চলচ্চিত্ৰ
শ্ৰেণী:২০০০ দশকৰ অসমীয়া চলচ্চিত্ৰ
শ্ৰেণী:২০০১ বৰ্ষৰ চলচ্চিত্ৰ
চামি মুৰ্মু

চামি মুৰ্মু (জন্ম প্ৰায় ১৯৭৩) এগৰাকী ভাৰতীয় পৰিৱেশ কৰ্মী আৰু ভাৰতত গছপুলি ৰোপণৰ বাবে পৰিচিত। ২০১৯ চনত নাৰী শক্তিৰ সন্মান লাভ কৰালৈকে ভাৰতত ২৫ লাখ গছপুলি ৰোপণ কৰিছিল।

জীৱনী

মুৰ্মুৰ জন্ম হৈছিল প্ৰায় ১৯৭৩ চনত
প্ৰায় ১৯৯৬ চনত মুৰ্মুই গছপুলি ৰোপণ কৰিবলৈ আৰম্ভ কৰে। পিছৰ ২৪ বছৰত তেওঁ‌ ২৫ লাখ গছ ৰোপণৰ সৈতে জড়িত হৈ পৰিল। এই গছবোৰ তেওঁৰ গাঁৱৰ চাৰিওফালে থকা গছপুলি যিবোৰ "মাফিয়াই" কাটি পেলোৱা গছবোৰৰ ঠাইত ৰোৱা হৈছে। নক্সালবাদীৰ অসুবিধাৰ মাজতো তেওঁ কাম কৰি আছে ৷ ২০২০ চনত তেওঁ সহযোগী মহিলা বাগৰাইছাই নামৰ এটা সংস্থাৰ সম্পাদিকা আছিল, ইয়াৰ ৩,০০০ সদস্য আছে। সেই মাহৰ শেষৰ ফালে মুৰ্মুৱে ঘোষণা কৰে যে তেওঁ আৰু যমুনা টুডু ঝাৰখণ্ডৰ বনাঞ্চল ৰক্ষাৰ বাবে একত্ৰিত হ’ব। সংবাদ মাধ্যমত তেওঁলোকক "দ্য লেডী টাৰ্জানছ" বুলি কোৱা হৈছিল। যমুনা টুডাৰ সংগঠনত ৩০০ জন সদস্য আছে আৰু তেওঁলোকে একেলগে অধিক সহযোগিতা বিচাৰি পোৱাৰ আশা কৰিছে।

বঁ‌টা

ইন্দিৰা প্ৰিয়াদৰ্শিনী বৃক্ষমিত্ৰ বঁটা, ১৯৯৬
নাৰী শক্তি পুৰস্কাৰ, ২০১৯
পদ্মশ্ৰী, ২০২৪

তথ্য সংগ্ৰহ

শ্ৰেণী:ভাৰতৰ ব্যক্তি
শ্ৰেণী:চাঁওতালি ব্যক্তি